SURSE Dăncilă nu s-a prezentat la negocierile cu ALDE/ Tăriceanu și Chițoiu au așteptat-o degeaba mai bine de o oră

Premierul Viorica Dăncilă nu s-a prezentat, luni, la negocierile cu liderii ALDE, deși duminică seara a declarat într-un interviu pentru Antena 3 că luni va avea o discuție cu Călin Popescu Tăriceanu pentru a clarifica nemulțumirile acestuia, au declarat pentru G4Media.ro surse politice. Potrivit acestora, liderii ALDE ar fi așteptat mai bine de o oră întâlnirea cu premierul, însă Dăncilă nu s-ar fi prezentat.

Context

Dăncilă a anunțat duminică seara că va avea o nouă discuție cu liderul ALDE în cursul zilei de luni. Tăriceanu afirmase într-un interviu pentru Mediafax că nu dorește să mai facă parte dintr-un ”guvern impotent”. Premierul Dăncilă i-a răspuns că poate s-a referit la miniștri lui, amintindu-i că ALDE face parte din guvern, dar că în cazul în care partenerul de coaliție va ieși de la guvernare căuta sprijin la alte partide.

Premierul Vicorica Dăncilă a mai spus, duminică seara, la Antena 3, că nu va lua Pro România la guvernare și că în cazul în care ALDE va decide să părăsească coaliția va încerca să negocieze o majoriate. UDMR a anunțat astăzi, prin Attila Korodi, șeful grupul deputaților UDMR, că nu se pune problema susținerii guvernului PSD. În aceste condiții, dacă ALDE iese de la guvernare va fi dificil pentru premierul Dăncilă să-și mențină majoritatea în Parlament, voturile grupului minorităților, altele decât cea maghiară, fiind insuficiente.

Vom reveni cu detalii

Sursa Foto: Inquam Photos/ Autor: Alexandru Bușcă

Citește și

Lider ALDE: PSD arată pe zi ce trece un dublu limbaj în ceea ce privește coaliția de guvernare

Ponta, dezvăluiri din culisele negocierilor cu Dăncilă: Mi-a cerut sprijin pentru rămânerea la guvernare/ Mi-a spus că-i dă afară pe ALDE și să îi iau eu parlamenarii/ I-am cerut să renunțe la candidatura la prezidențiale

Dăncilă îi răspunde lui Ponta: Este un om incapabil să construiască și știe doar să distrugă / Stil mincinos și duplicitar

Ponta, după ce Dăncilă l-a făcut duplicitar și mincinos: Tocmai mă invitase să vin la Congresul PSD și acceptasem, presupun că invitația nu mai e valabilă